แนวโน้มหุ้นลุ้นรีบาวน์กรอบจำกัด
นักวิเคราะห์ประเมินหุ้นไทยมีโอกาสรีบาวน์ กรอบจำกัด จับตาสถานการณ์คาบสมุทรเกาหลี
9 เม.ย. 2556

นักวิเคราะห์ประเมินหุ้นไทยมีโอกาสรีบาวน์ กรอบจำกัด จับตาสถานการณ์คาบสมุทรเกาหลี
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์เชิงกลยุทธ์ บล.ทิสโก้ กล่าวว่า ตลาดหุ้นไทยวันนี้มีโอกาสรีบาวน์ในกรอบจำกัด จากปัจจัยหนุนของตัวเลขเศรษฐกิจของประเทศเยอรมันออกมาดีกว่าคาด และอัตราการว่างงานของสหรัฐฯลดลงเหลือ 7.6%  ต่ำสุดตั้งแต่ปี 2008 ประกอบกับมีแรงซื้อเก็งกำไรเกี่ยวกับการประกาศผลประกอบการไตรมาส 1/56  ซึ่งส่งผลให้ตลาดหุ้นส่วนใหญ่ในเอเชียเช้าวันนี้บวกเล็กน้อย 0.2-0.4%
ยกเว้นตลาดหุ้นในเกาหลีใต้ที่เป็นลบ จากแต่ความตึงเครียดในคาบสมุทรเกาหลี ซึ่งการรีบาวน์ของตลาดหุ้นไทยวันนี้อยู่ในกรอบจำกัด เนื่องจากยังมีความตึงเครียดในคาบสมุทรเกาหลีและการเมืองในประเทศ นอกจากนี้ยังมีต่างชาติเทขายอย่างต่อเนื่อง ทำให้ดัชนีหุ้นไทยขึ้นได้ไม่มาก พร้อมให้แนวต้าน 1,500-1,515 จุด แนวรับ 1,480 จุด